CELEX: 32016R0824
Language: bg
Date: 2016-05-25 00:00:00
Title: Регламент за изпълнение (ЕС) 2016/824 на Комисията от 25 май 2016 година за определяне на техническите стандарти за изпълнение за съдържанието и формата на описанието на функционирането на многостранните системи за търговия и организираните системи за търговия, както и за уведомяването на Европейския орган за ценни книжа и пазари в съответствие с Директива 2014/65/ЕС на Европейския парламент и на Съвета относно пазарите на финансови инструменти (Текст от значение за ЕИП)

26.5.2016   
            
            
               BG
            
            
               Официален вестник на Европейския съюз
            
            
               L 137/10
            
         РЕГЛАМЕНТ ЗА ИЗПЪЛНЕНИЕ (ЕС) 2016/824 НА КОМИСИЯТА
   от 25 май 2016 година
   за определяне на техническите стандарти за изпълнение за съдържанието и формата на описанието на функционирането на многостранните системи за търговия и организираните системи за търговия, както и за уведомяването на Европейския орган за ценни книжа и пазари в съответствие с Директива 2014/65/ЕС на Европейския парламент и на Съвета относно пазарите на финансови инструменти
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2014/65/ЕС на Европейския парламент и на Съвета от 15 май 2014 г. относно пазарите на финансови инструменти и за изменение на Директива 2002/92/ЕО и на Директива 2011/61/ЕС (1), и по-специално член 18, параграф 11, трета алинея от нея,
   като има предвид, че:
   
               (1)
            
            
               Трябва да се признае, че за компетентните органи е важно да получават изчерпателна информация за целта, структурата и организацията на многостранните системи за търговия (МСТ) и организираните системи за търговия (ОСТ), върху които те ще бъдат задължени да упражняват надзор с цел осигуряването на ефективно и гладко функциониране на финансовите пазари.
            
         
               (2)
            
            
               Тази информация следва да се основава на информацията, чието съобщаване ще се изисква от инвестиционния посредник или пазарния субект като част от общите изисквания за лицензиране в Директива 2014/65/ЕС. Тя следва да акцентира върху специфичните функции на системата за търговия, за да се даде възможност на компетентните органи да преценят дали системата отговаря на определението за МСТ или ОСТ и да оценят дали изпълнява специфичните изисквания за местата за търговия в Директива 2014/65/ЕС и Регламент (ЕС) № 600/2014 на Европейския парламент и на Съвета (2). Изискването за подробно описание не следва да засяга задължението, което инвестиционните посредници и пазарните оператори имат в съответствие с Директива 2014/65/ЕС и Регламент (ЕС) № 600/2014 да предоставят на компетентния орган допълнителна информация, нито правата на компетентните органи да изискват допълнителна информация в рамките на упражнявания от тях текущ надзор на местата за търговия.
            
         
               (3)
            
            
               Получаваната от компетентните органи информация следва да позволи еднообразното събиране на подробни описания на функционирането в съответствие с Директива 2014/65/ЕС на МСТ или ОСТ и ефективното обработване на сведенията за извършващите дейност МСТ, които към момента на влизане в сила на изискването за представяне на подробно описание вече притежават национален лиценз.
            
         
               (4)
            
            
               Пазарите за растеж на МСП се различават от другите МСТ, тъй като по силата на Директива 2014/65/ЕС се подчиняват на допълнителни разпоредби, поради което е необходимо да предоставят допълнителна информация.
            
         
               (5)
            
            
               ОСТ се различават от МСТ, тъй като при процеса на търгуване пазарният оператор може да прибегне до дискреционни правила и освен това операторът на ОСТ ще е отговорен пред ползвателите на системата, поради което ОСТ следва да предоставят допълнителна информация.
            
         
               (6)
            
            
               С оглед на ефикасното ѝ обработване, изискуемата информация следва да бъде предоставяна в електронен формат.
            
         
               (7)
            
            
               За нея следва да се използва стандартен образец, с който да се улесни публикуването от Европейския орган за ценни книжа и пазари (ЕОЦКП) на списък на всички МСТ и ОСТ в Съюза с информация за предоставяните от тях услуги и уникалните им идентификационни кодове.
            
         
               (8)
            
            
               С оглед на последователността и с цел да се гарантира гладкото функциониране на финансовите пазари, е необходимо разпоредбите на настоящия регламент и съответните национални разпоредби, с които се транспонира Директива 2014/65/ЕС, да се прилагат от една и съща дата.
            
         
               (9)
            
            
               Всички лични данни, предоставяни по силата на настоящия регламент, следва да се събират само за конкретни, ясно формулирани и законни цели и да не бъдат обработвани допълнително по начин, който е несъвместим с тези цели. В съответствие с член 6 от Директива 95/46/ЕО на Европейския парламент и на Съвета (3) всички лични данни следва да бъде съхранявани за срок, не по-дълъг от необходимия за упражняването на функцията по надзор, като освен това следва да бъде посочен максимален срок на съхраняване.
            
         
               (10)
            
            
               Настоящият регламент е изготвен въз основа на проектите на технически стандарти за изпълнение, предадени на Комисията от ЕОЦКП.
            
         
               (11)
            
            
               ЕОЦКП проведе открити обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на ценните книжа и пазарите, създадена с член 37 от Регламент (ЕС) № 1095/2010 на Европейския парламент и на Съвета (4),
            
         ПРИЕ НАСТОЯЩИЯ РЕГЛАМЕНТ:
   Член 1
   Определения
   За целите на настоящия регламент се прилагат следните определения:
   
               1)
            
            
               „съответен оператор“ означава:
               
                           а)
                        
                        
                           инвестиционен посредник, организиращ многостранна система за търговия (МСТ);
                        
                     
                           б)
                        
                        
                           инвестиционен посредник, организиращ организирана система за търговия (ОСТ);
                        
                     
                           в)
                        
                        
                           пазарен оператор, организиращ МСТ;
                        
                     
                           г)
                        
                        
                           пазарен оператор, организиращ ОСТ;
                        
                     
         
               2)
            
            
               „класове активи“ означава категориите финансови инструменти, посочени в раздел В от приложение I към Директива 2014/65/ЕС.
            
         Член 2
   Предоставяна информация за МСТ и ОСТ
   1.   Съответният оператор предоставя на своя компетентен орган следната информация:
   
               а)
            
            
               класовете активи — финансови инструменти, търгувани на МСТ или ОСТ;
            
         
               б)
            
            
               правилата и процедурите за предлагането на финансовите инструменти за търгуване, придружени от описание на предвидените условия за предоставянето на тази информация на обществеността;
            
         
               в)
            
            
               правилата и процедурите за осигуряването на обективен и недискриминационен достъп до системите за търговия, придружени от описание на предвидените условия за предоставянето на тази информация на обществеността;
            
         
               г)
            
            
               мерките и процедурите, с които се гарантира, че ползвателите на МСТ или ОСТ имат свободен достъп до достатъчно информация, за да си изработят инвестиционна преценка, като тук се отчитат характеристиките на ползвателите и класовете търгувани финансови инструменти;
            
         
               д)
            
            
               системите, процедурите и реда за осигуряване на спазването на условията, посочени в членове 48 и 49 от Директива 2014/65/ЕС;
            
         
               е)
            
            
               подробно описание на всички мерки за улесняване на осигуряването на ликвидността на системата, като например механизмите за поддържане на пазара;
            
         
               ж)
            
            
               мерките и процедурите за мониторинг на сделките, както се изисква в член 31 от Директива 2014/65/ЕС;
            
         
               з)
            
            
               правилата и процедурите за спиране и отстраняване на финансови инструменти от търговия, както се изисква в член 32 от Директива 2014/65/ЕС;
            
         
               и)
            
            
               предприетите мерки за спазване на задълженията за прозрачност преди и след сключването на сделките, които се прилагат към търгуваните финансови инструменти и функцията на търговска платформа на МСТ или ОСТ; към тази информация се посочва и всяко намерение за използване на предвидените в членове 4 и 9 от Регламент (ЕС) № 600/2014 дерогации и предвиденото в членове 7 и 11 от посочения регламент разрешение за отложено публикуване;
            
         
               й)
            
            
               договореностите за постигане на ефективно уреждане на изпълняваните в рамките на неговите системи сделки и за осигуряване на информираност на ползвателите за отговорностите им в това отношение;
            
         
               к)
            
            
               списък на членовете или участниците в МСТ или ОСТ, които той организира.
            
         2.   Съответният оператор предоставя на своя компетентен орган подробно описание на функционирането на своята система за търговия, като посочва:
   
               а)
            
            
               дали системата е с гласно или електронно наддаване, или е хибридна;
            
         
               б)
            
            
               при система за търговия с електронно наддаване или хибридна такава — естеството на евентуалния алгоритъм или програма за свързване на съвпадащите търговски интереси и за изпълнение на нарежданията на търгуващите;
            
         
               в)
            
            
               при система с гласно наддаване — правилата и протоколите за свързване на съвпадащите търговски интереси и за изпълнение на нарежданията на търгуващите;
            
         
               г)
            
            
               описание на начина, по който системата за търговия удовлетворява всеки отделен елемент от определението на МСТ или ОСТ.
            
         3.   Съответният оператор предоставя на своя компетентен орган информация за това как и при какви обстоятелства организирането на МСТ или ОСТ би довело до потенциални конфликти между интересите на МСТ или ОСТ, нейния оператори или нейните собственици и стабилното функциониране на МСТ или ОСТ. Съответният оператор посочва процедурите и мерките с цел съблюдаване на изискванията по член 18, параграф 4 от Директива 2014/65/ЕС.
   4.   Съответният оператор предоставя на своя компетентен орган следната информация за реда и условията на възлагане на външни изпълнители на управлението, организирането или надзора на МСТ или ОСТ:
   
               а)
            
            
               организационните мерки за установяване на рисковете, свързани с възложените на външен изпълнител дейности, и за мониторинг на тези възложени дейности;
            
         
               б)
            
            
               договорното споразумение между съответния оператор и външния изпълнител, на който е възложена съответната услуга, в което се описват естеството, обхватът, целите и поетите във връзка с услугата задължения.
            
         5.   Съответният оператор предоставя на своя компетентен орган информация за всякакви връзки с притежаван от него регулиран пазар, МСТ, ОСТ или систематичен участник, или за всякакво участие на тези структури.
   Член 3
   Допълнителна предоставяна информация за МСТ
   В допълнение към посочените в член 2 сведения, съответният оператор предоставя на своя компетентен орган следната информация, свързана с изискванията по член 19, параграф 3 от Директива 2014/65/ЕС:
   
               а)
            
            
               описание на прилаганите мерки и механизми за справяне с рисковете, на които той е изложен, за установяването на всички значителни рискове пред дейността му и за внедряването на ефективни мерки за редуцирането на тези рискове;
            
         
               б)
            
            
               описание на предприетите мерки за улесняване на ефективното и своевременното приключване на сделките, изпълнявани в рамките на неговите системи;
            
         
               в)
            
            
               предвид характера и обхвата на сключваните на пазара сделки, както и обхвата и степента на рисковете, на които той е изложен — описание на финансовите ресурси за осигуряване на подходящото функциониране, които се смятат за достатъчни.
            
         Член 4
   Предоставяна информация за вече действащи МСТ
   Инвестиционните посредници или пазарните оператори, лицензирани да организират МСТ съгласно член 5 от Директива 2004/39/ЕО на Европейския парламент и на Съвета (5), които упражняват дейност към датата на прилагане на настоящия регламент, предоставят информацията, посочена в членове 2 и 3 от настоящия регламент, когато от тях се изисква:
   
               а)
            
            
               да поправят, актуализират или внесат яснота във вече предоставената от съответния оператор на компетентния му орган информация;
            
         
               б)
            
            
               да докажат спазването на задълженията по Директива 2014/65/ЕС и Регламент (ЕС) № 600/2014, които не са се прилагали към МСТ преди прилагането на настоящия регламент.
            
         Член 5
   Допълнителна предоставяна информация за МСТ с оглед на регистрирането ѝ като пазар за растеж на МСП
   Съответният оператор, който кандидатства за регистриране на дадена МСТ като пазар за растеж на МСП, се уверява, че в предоставената по силата на членове 2 и 3 информация ясно са определени характеристиките и мерките, приложими към пазара за растеж на МСП.
   Член 6
   Допълнителна предоставяна информация за ОСТ
   В допълнение към член 2, съответният оператор, който организира ОСТ, предоставя на своя компетентен орган следните сведения:
   
               а)
            
            
               информация за това дали в съответствие с член 20, параграф 5 от Директива 2014/65/ЕС той е ангажирал друг инвестиционен посредник да извършва независимо маркет мейкинг на неговата ОСТ;
            
         
               б)
            
            
               подробно описание на това как и при какви обстоятелства той, в съответствие с член 20, параграф 6 от Директива 2014/65/ЕС, изпълнява нарежданията в ОСТ според собствената си преценка;
            
         
               в)
            
            
               правилата, процедурите и протоколите, които му позволяват да насочи търговския интерес на член или участник извън каналите на ОСТ;
            
         
               г)
            
            
               описание на това как се използва търговията за собствена сметка, опосредствана чрез насрещни сделки, която съблюдава изискванията на член 20, параграф 7 от Директива 2014/65/ЕС;
            
         
               д)
            
            
               правилата и процедурите за осигуряване на съблюдаването на членове 24, 25, 27 и 28 от Директива 2014/65/ЕС при сключените на ОСТ сделки, когато тези правила са приложими за съответния оператор във връзка с ползвател на ОСТ.
            
         Член 7
   Специфична информация за отделните категории активи
   Ако съответният оператор на МСТ или ОСТ прилага различни правила към различни класове активи, той предоставя изискуемата по силата на настоящия регламент информация за всеки от тези класове активи поотделно.
   Член 8
   Съществени изменения
   1.   Съответният оператор предоставя на своя компетентен орган описание на всички съществени изменения в информацията, предоставена в съответствие с настоящия регламент, които биха могли да имат значение за оценяването на степента, в която той спазва Директива 2014/65/ЕС и Регламент (ЕС) № 600/2014.
   2.   Ако съответният оператор изпрати на своя компетентен орган нова информация, с която поправя, актуализира или внася яснота във вече предоставена в съответствие с настоящия регламент информация, не е необходимо той да включва информация със съвсем несъществен или с технически характер, която не би имала значение за оценяването на степента, в която той спазва Директива 2014/65/ЕС и Регламент (ЕС) № 600/2014.
   3.   Лицензираните по силата на Директива 2004/39/ЕО да организират МСТ инвестиционни посредници или пазарни оператори, които извършват дейност към датата на прилагане на настоящия регламент, предоставят на своя компетентен орган, в допълнение към посоченото в параграф 1 от настоящия член, описание на всички съществени изменения в сведенията по отношение на тази МСТ, които вече са предоставили на компетентния орган по силата на посочената директива.
   Член 9
   Формат за предоставяне на описанията
   1.   Когато, в съответствие с предвиденото в настоящия регламент, съответният оператор предоставя на компетентния орган описание на действието на организираната от него МСТ или ОСТ, той включва в това описание ясни препратки, които удовлетворяват изискванията на образеца, посочен в таблица 1 от приложението.
   2.   Когато предоставя изискуемата по настоящия регламент информация, съответният оператор включва препратки към съответните разпоредби от правилата на своята МСТ или ОСТ, от споразуменията или договорите с участниците или съответните трети страни, както и от вътрешните процедури и практики.
   3.   Съответният оператор предоставя на компетентния орган изискуемата по настоящия регламент информация в електронен формат.
   4.   Когато предоставя изискуемата по настоящия регламент информация, съответният оператор:
   
               а)
            
            
               задава индивидуален справочен номер на всеки предаден от него документ;
            
         
               б)
            
            
               се уверява, че в подадената от него информация ясно е посочено за кое конкретно изискване от настоящия регламент се отнася тя и в кой документ е представена, като посочва съответния документ посредством справочния му номер;
            
         
               в)
            
            
               се уверява, че ако дадено изискване от настоящия регламент не се прилага към него, този факт се посочва и обяснява;
            
         
               г)
            
            
               предоставя информацията в посочения в таблица 1 от приложението формат.
            
         5.   Когато описанието е представено в контекста на кандидатстване за лиценз, дружеството, което кандидатства за лиценз за едновременно предоставяне на повече от една услуга, подава само едно заявление, в което ясно са посочени услугите, за които се отнася предоставената информация. Когато един и същ документ се разглежда в рамките на няколко искания за лиценз, подаденият за целите на няколко заявления документ носи един и същи справочен номер; това е необходимо с цел информацията да бъде представена в посочения в таблица 1 от приложението формат.
   Член 10
   Уведомяване на ЕОЦКП
   Компетентният орган уведомява ЕОЦКП в електронен формат и във формата, определен в таблица 2 от приложението, за лицензирането на съответен оператор да организира МСТ или ОСТ.
   Член 11
   Влизане в сила и прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от датата, посочена в член 93, параграф 1, втора алинея от Директива 2014/65/ЕС.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 май 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 173, 12.6.2014 г., стр. 349.
   
      (2)  Регламент (ЕС) № 600/2014 на Европейския парламент и на Съвета от 15 май 2014 г. относно пазарите на финансови инструменти и за изменение на Регламент (ЕС) № 648/2012 (ОВ L 173, 12.6.2014 г., стр. 84).
   
      (3)  Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (ОВ L 281, 23.11.1995 г., стр. 31).
   
      (4)  Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).
   
      (5)  Директива 2004/39/ЕО на Европейския парламент и на Съвета от 21 април 2004 г. относно пазарите на финансови инструменти, за изменение на Директиви 85/611/ЕИО и 93/6/ЕИО на Съвета и Директива 2000/12/ЕО на Европейския парламент и на Съвета и за отмяна на Директива 93/22/ЕИО на Съвета (ОВ L 145, 30.4.2004 г., стр. 1).
   
      ПРИЛОЖЕНИЕ
      
         Формати
      
      
         Таблица 1
      
      
         Информация от операторите на МСТ и ОСТ
      
      
                  Съответен оператор, за който се подава заявлението
               
               
                  Съответен член от Регламент за изпълнение (ЕС) 2016/824
               
               
                  Справочен номер на документа
               
               
                  Заглавие на документа
               
               
                  Глава, раздел или страница от документа, съдържащи съответната информация, или причина, поради която информацията не е представена
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
         
      
         Таблица 2
      
      
         Информация, изпращана на ЕОЦКП
      
      
                  Уведомяващ компетентен орган
               
               
                  Наименование на съответния оператор
               
               
                  Наименование на организираната МСТ или ОСТ
               
               
                  Идентификационен код на пазара (MIC)
               
               
                  Услуги, предоставяни от МСТ или ОСТ